
1. Γενικά 
· Το στατώ ορών να είναι  στιβαρής κατασκευής και ταυτόχρονα ελαφρύ, κατάλληλο για καθημερινή νοσοκομειακή χρήση. 
· Να είναι εύκολο στον καθαρισμό και την απολύμανση και να διαθέτει λείες επιφάνειες χωρίς αιχμηρά σημεία. 
2. Υλικά κατασκευής
· Ο κατακόρυφος στύλος να είναι κατασκευασμένος από ανοξείδωτο χάλυβα 
· Να είναι τηλεσκοπικός, με δυνατότητα ασφαλούς ρύθμισης του ύψους. 
· Τα μεταλλικά μέρη να είναι ανθεκτικά στη διάβρωση και στα συνήθη νοσοκομειακά απολυμαντικά. 
3. Ρύθμιση ύψους
· Να διαθέτει ρυθμιζόμενο ύψος, ενδεικτικά από 150 έως 250 cm,  με μηχανισμό ασφαλούς κλειδώματος. 
4. Άγκιστρα
· Να διαθέτει τέσσερα (4) άγκιστρα από ανοξείδωτο χάλυβα, κατάλληλα για την ανάρτηση ασκών ή φιαλών ορών. 
· Τα άγκιστρα να έχουν διαμόρφωση που να επιτρέπει  την  εύκολη αφαίρεση των αναρτημένων περιεκτών και ταυτόχρονα να αποτρέπει την ακούσια  αποδέσμευση τους
5. Βάση
· Η βάση να είναι πεντάκτινη για αυξημένη σταθερότητα, διαμέτρου περίπου 50-60cm.  Να είναι κατασκευασμένη από χυτοπρεσσαριστό αλουμίνιο ή ανοξείδωτο χάλυβα υψηλής μηχανικής αντοχής, ανθεκτική στη διάβρωση και στα συνήθη νοσοκομειακά απολυμαντικά.
· Να εξασφαλίζει ασφαλή χρήση χωρίς κίνδυνο ανατροπής κατά την κανονική λειτουργία. 
6. Τροχοί
· Να διαθέτει πέντε (5) περιστρεφόμενους τροχούς, αντιστατικούς, αθόρυβης κύλισης, διαμέτρου τουλάχιστον 50-75 mm. 
· Να εξασφαλίζουν εύκολη μετακίνηση και αντοχή στη συχνή χρήση. 
7. Φέρουσα ικανότητα
· Να μπορεί να φέρει συνολικό φορτίο τουλάχιστον 10  kg χωρίς παραμόρφωση ή απώλεια της σταθερότητάς του. 
8. Επιθυμητά χαρακτηριστικά
· Να διαθέτει εργονομική χειρολαβή ώθησης για την ασφαλή μετακίνηση του στατώ χωρίς επαφή με τον τηλεσκοπικό στύλο, ή άλλο ισοδύναμο σύστημα που διευκολύνει την ασφαλή μετακίνηση του στατώ
· Να διαθέτει σχεδιασμό που επιτρέπει την ένθετη αποθήκευση (nesting), ώστε περισσότερα στατώ να μπορούν να τοποθετούνται το ένα μέσα στο άλλο για εξοικονόμηση χώρου όταν δεν χρησιμοποιούνται. 
9. Πιστοποιήσεις
· Να φέρει σήμανση CE σύμφωνα με την ισχύουσα ευρωπαϊκή νομοθεσία. 
· Ο κατασκευαστής να εφαρμόζει σύστημα διαχείρισης ποιότητας σύμφωνα με το πρότυπο ISO 13485 ή ισοδύναμο, εφόσον απαιτείται από τη νομοθεσία για το συγκεκριμένο προϊόν. 
10. Εγγύηση
· Να παρέχεται εγγύηση καλής λειτουργίας τουλάχιστον δύο (2) ετών. 

